
Előkészítette: Gonda Istvánné intézményvezető

Véleményező: Oktatási, Művelődési, Sport, Civil és Egyházi Kapcsolatok Bizottság,
                        
Döntéshozatal: egyszerű többség 

Tárgyalás módja: nyilvános ülés
Tisztelt Képviselő-testület!

A Nemzeti Rehabilitációs és Szociális Hivatal hatósági ellenőrzést végzett a Játékvár óvoda és Bölcsőde intézménynél. Az ellenőrzés során feltárt hiányosságok megszüntetésének határideje 2016. március 17. 

Az ellenőrzés a szakmai program kiegészítésére és pontosítására, a szervezeti és működési szabályzat pontosítására, a házirend egyértelműsítésére” kötelezte a fenntartót. 
Ennek megfelelően elkészültek a módosított dokumentumok, melyeket az előterjesztéshez mellékelek.


A Játékvár Óvoda és Bölcsőde  Bölcsődei Intézményegységének  Szakmai Programja:

1. Kiegészítésre került a 4. oldalon Az ellátandó terület jellemzői rész:

„Martfű városa az ország keleti felén, az Alföldön, a Tisza folyó mentén helyezkedik el. A Tisza-parti város Szolnok megyeszékhelyétől 20 km-re található. Lakosainak száma jelenleg 6653 fő.
Bölcsődénk Martfű központjában nyugodt, csendes, zöld övezetben helyezkedik el. Jelenleg 34 férőhelyen, 3 csoportszobában fogadjuk a gyermekeket.
A város külterületén, két nagyobb gyáregység található, belterületén ipartelep, a településen sok kis és középvállalkozás működik, vonzó és jó munkalehetőséget biztosítva a fiatal szülőknek. A településen élő lakosok közt sok a fiatal, többgyermekes család, ahol az édesanyák a gyermekvállalást megelőzően aktív munkavállalók voltak. Bölcsődénk elsősorban azoknak az édesanyáknak – rajtuk keresztül a családjaiknak – próbál segítséget nyújtani, akik szeretnének visszamenni a munka világába, és ehhez gyermekük napközbeni ellátására van szükségük.  Az utóbbi években a születések száma emelkedő tendenciát mutat, így minden évben sikerül a bölcsődei férőhelyszámot betölteni a 0-3 éves korú gyermekekkel. A megváltozott jogszabályok, amelyek támogatják a GYED, GYES melletti munkavégzést, tovább növelik városunkban a bölcsődei ellátás igényét.”
                                                                           
2. A Szakmai Program teljes szövegterületén a „gondozónő” szövegrész helyére „kisgyermeknevelő” került pontosításként. 

3. A 3. oldalon módosításra került a bölcsőde nyitva tartása.
„Nyitva tartás:
Napos bölcsőde keretében, hétfőtől péntekig, 5,30 – 17,00 óráig tart nyitva az intézmény.”

4. Az 1-es, 2-es számú melléklet – Megállapodás, Kérelem/Adatlap bölcsődei felvételhez - módosításra került a jogszabályoknak megfelelően

5. A 3. sz. mellékletben – Bölcsődei napirend – időpont módosítása a megváltozott nyitva tartáshoz igazítva.




A Játékvár Óvoda és Bölcsőde Bölcsődei Intézményegységének Házirendje:

1.  Az IV. fejezet 1. pontjában módosításra került a bölcsődei nyitva tartási idő.
„ A bölcsőde 530-1700 óráig tart nyitva. A bölcsőde nyitvatartási idejére biztosított a gyermekek szakellátása.”

2. A III. fejezet 16. pontjában aktualizálásra került a bölcsődei étkeztetés térítési díj fizetésének módja.



A Játékvár Óvoda és Bölcsőde Szervezeti és Működési Szabályzatának módosítása: 


1. Az SZMSZ teljes szövegterületén a „gondozónő” szövegrész helyére „kisgyermeknevelő”, „az Óvodai Helyi Nevelési Program” helyett „Pedagógiai Program”, a „dajkák” kifejezés helyett „a Nevelőmunkát közvetlenül segítők” elnevezés (amely dajkát és pedagógiai asszisztenst jelent) került pontosításként. 

2. A 6-10. oldalig az intézmény adatainak módosítása az Alapító Okirat adatállományának megfelelően, végigvezetve a dokumentum egészén.

3. A I. fejezet 3. pontja – Az intézmény szervezeti ábrája – aktualizálásra került.

4. A II. fejezet 2. pontja – Az óvodák működési rendje - módosításra került az ügyintézési idő.
„A gyermekekkel és az alkalmazottakkal kapcsolatos hivatalos ügyek intézése a Munkácsy úti Óvoda vezetői, illetve óvodatitkári irodájában történik, szorgalmi időszakban hétfő, kedd 8 és 16 óra között, pénteken 8-13 óráig. 
A nyári időszakban a kifüggesztett ügyeleti rend alapján történik az ügyintézés.”

5. A II. fejezet 4. pontja – Szociális támogatások – szövegrészből jogszabályi változás miatt törlésre került az Óvodáztatási támogatás.

6. A III. fejezet 3.2. pontja – Szakmai Munkaközösségek – szövegrész pontosításra került.

„Intézményünkben a következő szakmai munkaközösségek működnek:

· „Játékvár” Munkaközösség 
Tevékenységi területe: (a pedagógiai program fejezetei alapján)
· a pedagógiai program átfogó vizsgálata, elemzése, értékelése
· gyermekkép, óvodakép vizsgálata
· az óvodai nevelés feladatai megvalósulásának vizsgálata
· az óvodai élet megszervezésének nyomon követése
· a gyermek fejlődés jellemzőinek vizsgálata az óvodai mérések alapján
· az óvodai csoportok dokumentációjának folyamatos vizsgálata és fejlesztése
· 

· „Bóbita” Munkaközösség 
Tevékenységi területe: (a pedagógiai program fejezetei alapján)
Az óvodai élet tevékenységi formáinak folyamatos vizsgálata és fejlesztése 
· játék, 
· verselés, mesélés; 
· ének, zene, énekes játék, gyermektánc; 
· rajzolás, mintázás, kézimunka; 
· mozgás;
· külső világ tevékeny megismerése; 
· munka jellegű tevékenységek; 
· a tevékenységekben megvalósuló tanulás

· „Mozdulj!” Munkaközösség
Tevékenységi területe: (a pedagógiai program fejezete alapján) 
Az óvodai tevékenységi formák közül a mozgás folyamatos vizsgálata és fejlesztése, különös tekintettel:
· testnevelés foglalkozások
· mindennapi testnevelés
· szabadjáték, egészséges életmódot erősítő egyéb tevékenységek
· speciális mozgásfejlesztés
· vízhez szoktatás”

7. A IV. fejezet 1.3. számozással új szövegrész került be a dokumentumba, az utána következő pontozás, ugyanazon tartalommal csúszik egyet. Az 1.11. pontban javításra került a szöveg:

„1.3. Oktatási Hivatal:

Az óvodapedagógusok szakmai megújulása, minősítése, szakmai ellenőrzése, valamint a vezető és az intézmény szakmai ellenőrzése érdekében rendszeres munkakapcsolatot tart fenn:
· Oktatási Hivatal Szolnoki Pedagógiai Oktatási Központ
Kapcsolattartó: az intézmény vezetője és az intézményvezető-helyettes
A kapcsolat tartalma: a pedagógusok szakmai ismereteinek frissítse, bővítése, szaktanácsadói szakmai segítés, szakmai ellenőrzés, pedagógusminősítés.
A kapcsolat formája: továbbképzések, konferenciák, konzultációk igényfelmérése és szervezése, szaktanácsadói igényfelmérés, szervezés, pedagógusminősítés és szakmai ellenőrzés (pedagógus, vezető, intézmény) koordinálása.
Gyakoriság: jogszabályban meghatározott időpontokban és gyakorisággal, valamint 
szükség szerint.”

„1.11. Közvetett partnerek, intézmények, gazdálkodók:

Az eredményes nevelőmunka érdekében rendszeres kapcsolatot tartunk fenn a következőszervezetekkel:
· Martfűi Városfejlesztési Nonprofit kft 
· Ádám Jenő Zeneiskola
· sportszervezetek
· civilszervezetek
Kapcsolattartó: az intézményvezető, intézményvezető-helyettes, tagóvoda-vezetők
A kapcsolat tartalma: színvonalas nevelőmunka működési feltételeinek segítése, színvonalas gyermekprogramok szervezése, lebonyolítása.
A kapcsolat formája: működtetési feladatok szervezése, lebonyolítása, intézményen kívüli programok szervezése, látogatása
Gyakorisága: az adott nevelési évre szóló munkatervben meghatározva, a szülői szervezet véleményének kikérésével.”

8. Az V. fejezet 2. pontja – A munkaidő beosztás – a Pedagógusok munkarendje címszó alatt pontosításra került az óvodapedagógusok munkaidejének felosztása.

„Az óvodapedagógusnak a kötött munkaidejét a gyermekekkel való közvetlen, a teljes óvodai életet magában foglaló foglalkozásra kell fordítania, a munkaidő fennmaradó részében, legfeljebb heti 4 órában: 
· a nevelést előkészítő, azzal összefüggő egyéb pedagógiai feladatok,
· a nevelőtestület munkájában való részvétel, 
· gyakornok szakmai segítése, 
· továbbá eseti helyettesítés rendelhető el az óvodapedagógus számára.”

9. A Bölcsődei rész II. fejezet 2. pont – A bölcsőde működési rendje – szövegrészben módosításra került a nyitva tartás:

„2. A bölcsőde működési rendje:

A bölcsőde 530-1700 óráig tart nyitva. A bölcsőde nyitvatartási idejére biztosított a gyermekek szakellátása.”


10. A Bölcsődei rész V. fejezet 2. pont – A munkaidő beosztása - a Kisgyermeknevelők munkarendje címszó alatt pontosításra került a kisgyermeknevelők munkaidejének felosztása.

„Kisgyermeknevelők munkarendje: (nevelő - gondozó tevékenységet végzők)
Munkaidő: napi 8 óra / heti 40 óra
Csoportban töltött idő: napi 7 óra  
A kisgyermeknevelők kötött munkaidejét a gyermekekkel való közvetlen nevelő - gondozó munkára kell fordítani. A munkaidő fennmaradó részében heti 5 órában:
· a nevelést, gondozást előkészítő, azzal összefüggő egyéb feladatok,
· családlátogatás
· csoportszoba díszítés
· eseti helyettesítés
· adminisztráció elkészítése 
· gyakornok szakmai segítése.”
 






Kérem a Tisztelt Képviselő-testületet, hogy az előterjesztést tárgyalja meg, és az alábbi határozati javaslatokat fogadja el. 



Határozati javaslat:

Martfű Város Önkormányzata Képviselő-testületének
………/2016. (II.25.) Ö. határozata

a Játékvár Óvoda és Bölcsőde – Bölcsődei Intézményegysége Szakmai Programjának módosításáról

Martfű Város Önkormányzatának Képviselő-testülete megtárgyalta a Játékvár Óvoda és Bölcsőde – Bölcsődei Intézményegysége Pedagógiai Programjának módosítására vonatkozó előterjesztést, melyet a határozat melléklete szerint jóváhagyólag elfogad.

Erről értesülnek:
1. Jász-Nagykun-Szolnok Megyei Kormányhivatal Szolnok
2. Valamennyi Képviselő helyben
3. Játékvár Óvoda és Bölcsőde vezetője Helyben



Határozati javaslat:

Martfű Város Önkormányzata Képviselő-testületének
………/2016. (II.25.) Ö. határozata

a Játékvár Óvoda és Bölcsőde – Bölcsődei Intézményegysége Házirendjének módosításáról

Martfű Város Önkormányzatának Képviselő-testülete megtárgyalta a Játékvár Óvoda és Bölcsőde – Bölcsődei Intézményegysége Házirendjének módosítására vonatkozó előterjesztést, melyet a határozat melléklete szerint jóváhagyólag elfogad.

Erről értesülnek:
1. Jász-Nagykun-Szolnok Megyei Kormányhivatal Szolnok
2. Valamennyi Képviselő helyben
3. Játékvár Óvoda és Bölcsőde vezetője Helyben

Határozati javaslat:

Martfű Város Önkormányzata Képviselő-testületének
………/2016. (II.25.) Ö. határozata

a Játékvár Óvoda és Bölcsőde Szervezeti és Működési Szabályzatának módosításáról

Martfű Város Önkormányzatának Képviselő-testülete megtárgyalta a Játékvár Óvoda és Bölcsőde Szervezeti és Működési Szabályzatának módosítására vonatkozó előterjesztést, melyet a határozat melléklete szerint jóváhagyólag elfogad.

Erről értesülnek:
1. Jász-Nagykun-Szolnok Megyei Kormányhivatal Szolnok
2. Valamennyi Képviselő helyben
3. Játékvár Óvoda és Bölcsőde vezetője Helyben


Martfű, 2016. február 17.



Dr. Papp Antal 
polgármester

Látta: Szász Éva 
jegyző

